procesaur/Wiki.mk huggingface dataset:
Хенри V

Хенри V бил крал на Англија во периодот од 1413 - 1422 година. Тој е најстариот син на Хенри IV.
Хенри е роден на година или на 16 септември 1387 година. Во 1421 година се оженил со Катерина де Валоа, ќерка на францускиот крал Шарл VI. Во 1422 година се родило единственото му дете - идниот Хенри VI. Во текот на неговото владеење продолжила Стогодишната војна со Франција, Тој успеал да ги обедини титулите на Франција и Англија, па неговиот син бил крал на Англија и Франција. Ова се случило по успешната окупација на Нормандија, Пикардија и поголем број на тврдини во Ил де Франс.
Тој починзл во 1422 година, по враќањето од француската кампања. Тој не успеал да го види својот син. Бил погребан во Вестминстерската капела.
Канадско-македонски дом

Канадско-македонскиот дом претставува иселенички центар на Македонците од Канада. Основан е во Торонто, Онтарио, Канада во 1969 година, додека самиот комплекс со модерни згради целосно е ставен во функција во 1979 година. Во рамките на Центарот се активни и Женската секција „Ќерките на Македонија“, која е формирана во 1977 година и Канадско-македонското историско друштво со својата библиотека.
Канадско-македонско историско друштво

Канадско-македонското историско друштво претставува македонска иселеничка организација во Канада, која собира и ја регистрира потребната документација и материјали за македонскиот национален идентитет, традициите, културата, религијата, јазикот. Основано е во Торонто, Канада во 1991 година. Друштвото организира предавања од областа на македонската историја, јазикот и културата. Канадско-македонското историско друштво е дел од иселеничкиот центар Канадско-македонски дом.
Кекавмен

Кекавмен (латински: ''Cecaumenus'', 11 век) бил византиски благородник, писател, учесник во борбите за задушување на востанието на Петар Делјан. Го напишал делото Стратегикон, во кое дава податоци за Цар Самуил и за неговите
војни со Византија како освојувањето на Лариса, Беласичката битка и сл., како и за востанието на Петар Делјан (1040–1041).
Елпида Караманди

Елпида (Пида) Ставрева Караманди (Лерин, - Лавци, Битолско, ) — македонска комунистка, учесничка во НОБ и народна хероина од влашка народност.
1 Животопис
Родена е во влашко семејство во Лерин, Егејскиот дел на Македонија. Се преселила во Битола откако мајка ѝ се премажила. Елпида во Битола завршила гимназија. Од нејзините школски другари/ки од битолската гимназија потекнуваат револуционери како што бил и Стефан Наумов - Стив. Уште во гимназијата била политички активна, се истакнувала во книжевната дружина, на излети, во читање и растурање летоци, во судирите со реакционерната група на Љотиќевците.
Во 1938 година Елпида Караманди заминала на студии во Белград и се приклучила кон напредното студенско движење. Меѓу напредните студенти/ки имало многу ученици на битолската гимназија, која таа ги познавала и одржувала врски со нив.
Во 1939 година таа била примена во СКОЈ, после што работела поинтензивно. Била вешта во регрутирањето на нови активисти од редовите на младината.
2 Учество во НОБ
По капитулацијата на Кралство Југославија, таа работела на подготовките за вооружена борба. Во КПЈ била примена во јуни 1941 година. Револуционерните задачи станувале тешки, опасни и барале максимална посветеност. Караманди раководи со групите во градот, ги извршувала задачите на СКОЈ и посебно по партиска линија. Нејзината партиска активност ја забележала окупаторската полиција при што ја уапсиле.
Во полицијата таа храбро се држи и ништо не признава. Пуштена била од затвор, но знаела дека полицијата ја следи, па затоа по совет на Месниот комитет на КПЈ за Битола таа се повлекла во илегала.
Во јануари 1942 година станала членка на Покраинскиот комитет на СКОЈ за Македонија. Како илегалка не можела да развива голема активност и се подготвувала за на пролет да оди со партизаните.
На 22 април 1942 година пристапила кон Битолскиот партизански одред „Пелистер“, но веќе на 3 мај 1942 година одредот бил опколен од бугарска војска и полиција. Во повеќечасовната борба Елпида покажала извонредна храброст. Еден митралески рафал тешко ја ранил. Потполно немоќна да изврши самоубиство била фатена од полицијата. Храбро го поднела мачењето при што умрела.
За Народен херој на Југославија е прогласена на 11 октомври 1951 година.
Нејзината смрт е опеана во познатата народна песна „Таму ле, мајко, близу Битола“, напишана од Ајри Демировски (1950). Исто така, песна за Елпида Караманди има испеано и Сашка Петковска.
Катланово (рудник)

Катланово претставува рудник, наоѓалиште на јаглен, на околу 25 km југоисточно од Скопје, во непосредна близина на селото Катланово. Од геолошки аспект, врз палеорелјефот на наоѓалиштето, трансгресивно и дискордантно лежи палеогениот седиментен комплекс. Плиоценскиот комплекс, кој лежи трансгресивно врз палеогенот, својот развој го индицира преку две суперпозициони фации: долна, глиновито-лапоровитопродуктивна, и горна чакалестопесоклива фација. Според квалитативните параметри, може да се констатира дека станува збор за јаглен од лигнитски тип. Вкупните геолошки резерви на јаглен, пресметани за горниот продуктивен хоризонт во наоѓалиштето изнесуваат околу 18,5 х 106 тони.
Асан Керим

Асан Керим (турски: ''Asan Kerim''; Штип, – , ) — македонски и југословенски политичар и функционер, учесник во работничкото и комунистичкото движење на Македонија. Тој е татко на македонскиот политичар Срѓан Керим.
1 Животопис
Керим е роден во Штип на 7 јануари 1921 година. Од 1941 година станал член на СКОЈ, а од 1942 година и на КПЈ. Во 1943 до септември 1944 година бил мобилизиран во трудовите единици на бугарскиот окупатор (Ново Село, Струмичко, и Чучулигово во Пиринска Македонија). Во единиците на НОВ на Македонија бил од септември 1944 година. Во октомври бил во Горно Врановци – во Агитпроп при ГШ на НОВ и ПОМ. По војната бил на повеќе општествено-политички функции: претседател на Собранието на градот Штип; генерален директор на Интеримпекс; член на Извршниот совет на СРМ (одговорен за економските односи со странство); пратеник во Сојузното собрание и претседател на Одборот за економски односи со странство.
Караџица

Караџица — висока планина во Македонија што го зафаќа западниот дел од масивот Јакупица и има правец на протегање југоисток–северозапад. Спрема северозапад продолжува во Сува Планина. Западната планинска страна се одликува со стрмни и високи отсеци кои речиси вертикално се спуштаат во кањонската долина на Треска. Највисоки врвови се истоимениот врв Караџица (2.473 м), Попово (2.380 м) и Убава (2.350 м). Геолошкиот состав е претставен со варовници, поради што планината е целосно карстифицирана без површински водени текови, а со површински карстни облици, пред сè ували..
1 Галерија
2 Поврзано
* Мокра
* Јакупица
Кирил Пејчиновиќ (иселеничко друштво)

:''Ова е статија за иселеничкото друштво. За македонскиот просветител видете тука, додека за повеќе на појаснителната страница''
Кирил Пејчиновиќ — друштво на македонски доселеници по потекло од Теарце, Тетовско во Детроит и во Виндзор. Основањето на друштвото било за собирање и зближување на членовите и нивните пријатели. Основано е во Детроит, САД на 8 јули 1986 година.
Караорман

Караорман — средновисока планина што се протега во западна Македонија. Името на планината потекнува од турските зборови ''кара — црна'' и ''орман – шума''. Се протега во меридијански правец север – југ, помеѓу долината на Црн Дрим на запад и долините на Песочанска Река и Сатеска на исток. Највисок врв е Орли Врв (1.794 м). Доста е пошумен, по што го добил и името. Караорман е формиран со набирање во текот на терциерот и заедно со планината Стогово претставува една целина која се протега како венец со оформен синклинален блок во форма на хорст. Геолошкиот состав е претставен со кристалести шкрилци, додека на повисоките делови се наоѓаат варовници. Во правец север–југ планинското било постепено се спушта во Охридско-струшката Котлина.
1 Караорман како тема во уметноста
* „Караорманци“ — песна на македонскиот поет Славко Јаневски.* „Караорман“ — песна на македонскиот поет Блаже Конески.* „Караорман“ — поема на Анте Поповски.
Список на држави и територии во Океанија

Ова е список на држави и територии во Океанија.
1 Независни држави
Знаме, Кратко име, Долго име, Локално кратко име, Локално долго име, Главен град
Австралија, Комонвелт Австралија, Australia, The Commonwealth of Australia, Канбера
Фиџи, Република Острови Фиџи, FijiVitiफ़िजी, Republic of the Fiji IslandsMatanitu Tu-Vaka-i-koya ko Vitiफ़िजी द्वीप समूह गणराज्य, Сува
Индонезија, Република Индонезија, Indonesia, Republik Indonesia, Џакарта
Кирибати, Република Кирибати, KiribatiTungaru, Republic of KiribatiRibaberikin Kiribati, Јужна Тарава
Маршалски Острови, Република Маршалски Острови, Marshall IslandsAorōkin M̧ajeļ, Republic of the Marshall IslandsAolepān Aorōkin M̧ajeļ, Маџуро
Микронезија, Сојузни Држави на Микронезија, Micronesia, Federated States of Micronesia, Паликир
Науру, Република Науру, NaoeroNauru, Ripublik NaoeroRepublic of Nauru, нема
Нов Зеланд, New ZealandAotearoa, Велингтон
Палау, Република Палау, BelauPalau, Beluu er a Belau Republic of Palau, Нгерулмуд
Папуа Нова Гвинеја, Независна држава Папуа Нова Гвинеја, Papua NiuginiPapua New Guinea, Independen Stet bilong Papua NiuginiIndependent State of Papua New Guinea, Порт Морзби
Самоа, Независна држава Самоа, Samoa, Malo Sa'oloto Tuto'atasi o SamoaIndependent State of Samoa, Апија
Соломонски Острови, Solomon Islands, Хонијара
Тонга, Кралство Тонга, Tonga, Puleʻanga Fakatuʻi ʻo TongaKingdom of Tonga, Нукуалофа
Тувалу, Tuvalu, Фунафути
Вануату, Република Вануату, Vanuatu, Ripablik blong VanuatuRepublic of VanuatuRépublique de Vanuatu, Порт Вила
2 Зависни територии
Знаме, Кратко име, Долго име, Правен статус, Главен град
Американска Самоа, Островска територија на САД
Ашмор и Картие, Територија на Ашмор и Картие, Територија на Австралија
Бејкерски Остров, Мал остров на САД
Велигденски Остров, Специјална територија на Чиле
Клипертонски Остров, Приватна сопственост на Француската држава
Кукови Острови, Самоуправувачка држава во слободна соработка со Нов Зеланд
Коралноморски Острови, Територија на Коралноморските Острови, Територија на Австралија
Божиќен Остров, Специјална тероторија на Чиле
Француска Полинезија, Прекуокеанска држава на Франција
Гуам, Островска територија на САД
Хаваи, Држава на САД
Хауландски Остров, Мал остров на САД
Џарвиски Остров, Мал остров на САД
Џонстонски Атол, Мал остров на САД
Острови Хуан Фернандес, Специјална територија на Чиле.
Кингменов Гребен, Мал остров на САД
Остров Маркус, Дел од Огасавара, Јапонија.
Мидвејски Острови, Мал остров на САД
Нова Каледонија, Прекуморска територија на Франција
Ниуе, Самоуправувачка држава во слободна соработка со Нов Зеланд
Остров Норфолк, Самоуправна територија на Австралија
Северни Маријански Острови, Островска територија на САД
Остров Окинотори, Дел од Огасавара, Јапонија.
Палмирски Атол, Мал остров на САД
Питкернски Острови, Британска прекуморска територија
Токелау, Територија на Нов Зеланд
Остров Вејк, Мал остров на САД
Валис и Футуна, Премуморска територија на Франција
3 Поврзано
* Океанија
4 Забелешка
:a- Некои индонезиски територии можат да се сметаат за дел од Азија или Океанија.
Activision Blizzard

''Activision Blizzard, Inc.'', претходно ''Activision, Inc.'', е американска холдинг-компанија за ''Activision'' и ''Blizzard Entertainment'', во сопственост на францускиот конгломерат ''Vivendi SA''. Компанијата настанала со спојување на ''Activision'' и ''Vivendi Games'', најавена на 2 декември, 2007 година, како дел од зделка вредна 18,8 милијарди долари. Договорот е завршен на 9 јули, 2008. Компанијата очекувала дека спојувањето на двете компании ќе ја создаде „најголемиот и најпрофитабилниот издавач на видеоигри во светот“. Самите сметаат дека се единствените издавачи што имаат „водечки позиции на пазарите за сите категории“ од полето на видеоигрите.
Катлановска Бања

Катлановска Бања — една од најпознатите македонски бањски центри. Се наоѓа во долниот тек на реката Пчиња, над селото Катланово, на надморска височина од 230 м. Од градот Скопје, со кој е поврзана со современа сообраќајница, е оддалечена 25 км.
Термоминералните извори се јавуваат на раседни линии кои се од поголеми размери. Една пукнатина се протега по самиот Бањски Рид и е забележлива во должина од околу 350 м. Теренот каде што се подигнати хотелските објекти е изграден од аргилошости, а Бањскиот Рид од слоевит варовник. Во околината на бањата има повеќе топли и ладни минерални извори, додека бањата со вода се снабдува од една дупка што дава 1,5 л/с, со температура на водата од 40°С. Водата содржи најмногу натриум, калциум, хлор, сулфати и хидрокарбонати.
Во бањата со успех се лекуваат повеќе видови ревматични заболувања, болести на половите органи, бубрезите и мочните патишта, нервни, кожни и болести на дишните органи. Бањата интензивно ја користеле уште Римјаните, а потоа и Турците. Првиот хотел кој бил со 156 легла бил изграден дури во 1934 година. Денеска во бањата постојат три хотела и неколку одморалишта со вкупен капацитет од 450 кревети. Годишно овде престојуваат по околу 10.000 посетители. Во периодот по 2008 година, капацитетите на бањата се обновени и таа е една од најсовремените и најквалитетно опремените бањски центри во Македонија.
1 Поврзано
* Катланово
* Скопска Блатија
2 Галерија
— матична страница
Кичевска Котлина

Кичевска Котлина — една од поголемите котлини во Македонија која е неотектонска творба чијашто рамка ја прават планинските масиви на Бистра и Стогово од запад, Бушева Планина, Баба Сач, Бабењ и Плакенска Планина на исток. Дното на котлината — Кичевското Поле е на надморска височина од 680 м до 570 м. Најниската точка се наоѓа во источниот дел кај селото Атиште (570 м). Во јужниот дел котлината е прекршена со напречни раседи и има облик на симболот ⊥. Кичевската Котлина преку Бродска Клисура на исток се поврзува со Поречје, на југозапад преку превалот Пресека со котлината Дебрца, а на север преку превалите Стража и Буковиќ со Полошката Котлина. Вкупната површина е 1.059 км<sup>2</sup>, а дното има 88 км<sup>2</sup>. Во северниот дел се издига ниската планина Вардино (950 м), која овој дел го дели на две морфолошки целини: Зајас на запад и Осломеј на исток. Геолошкиот состав е доста сложен и е претставен со палеозојски шкрилци и тријаски варовници по рамката, а плиоцените и квартерните седименти по дното на котлината. Во плиоцените седименти се откриени големи резерви на јаглен, врз основа на кои е изградена термоцентралата Осломеј. Развиена е градската населба Кичево.
1 Административен опфат
Котлината административно опфаќа територии на три општини:* Општина Кичево — сите населени места со исклучок на Ќафа во најсеверниот дел, Миокази во југоисточниот и Големо и Мало Црско, Цер и Прострање во јужниот;
* Општина Пласница — сите населени места;
* Општина Македонски Брод — селата Русјаци, Ореовец, Ижиште, Латово.
2 Поврзано
* Кичевија
* Бродска Клисура
* Поречка Котлина
* Кичевско-поречки дијалект
Коритос

Коритос или Коритон (латински: ''Qorytos/Qoryton'') бил средновековен град-тврдина на патот Скопје – Струмица, оддалечен на еден ден одење од Скопје. Забележан е кај географот Идризи како Курта. За градот има само уште две изворни вести од XII и XIII век. Коритос се идентификува со овчеполско Ѓуриште. Некои историчари сметаат дека овој град всушност бил Кратово, и дека впрочем ова е средновековното име на градот.
Булова алгебра

Булова алгебра е дел од математичката логика — алгебарска структура која ги содржи основните операции И, ИЛИ и НЕ како збир на теориски операции како што се унија, пресек и комплемент. Буловата алгебра го добила називот по нејзиниот творец Џорџ Бул, англиски математичар од 19 век. Буловата алгебра како дел од апстрактната алгебра, има големо влијание како математички темел на компјутерските науки.
en:Boolean algebra (structure)
fr:Algèbre de Boole (structure)
ko:불 대수
he:אלגברה בוליאנית (מבנה אלגברי)
zh:布尔代数
Клод Шенон

Клод Елвуд Шенон (|Claude Elwood Shannon; 30 април 1916 - 24 февруари 2001) — американски научник и инженер. Меѓу поголемите откритија на овој научник спаѓаат и теоријата на инфомацијата и дизајнот на дигиталните сметачи и кола. Шенон е познат како втемелувач на теоријата на информациите со својот научен труд објавен во 1948 година. Исто така се смета како втемелувач на теоријата на дигиталниот сметач и теоријата на дизајнот на дигиталните кола. Како дваесет и едногодишен студент на МИТ напишал теза каде што докажува дека со примената на буловата алгебра на дигиталните електрични кола, можно е да се реши било кој логички или бројчен проблем.
1 Животопис
Работел во градот Петоски во државата Мичиген. Како личен јунак и фигура на која се огледал бил Томас Едисон и уште во детството покажува творечки способности правејќи макети на авиони, телеграфски систем и макети на бродови кои ги управувал безжично.
2 Поврзано
* Шенон (единица)
Козјак (брана)

:''За други значења на поимот Козјак видете на појаснителната страница''
Козјак е камено-земјена брана со глинено јадро, највисока во Македонија со 114 метри, завршена во 2004
година, на реката Треска, 16,5 км спротиводно од Матка, со прибранска хидроцентрала со два агрегата (150 GWh годишно производство). Сместена е на тесно место со волумен на телото од 3,34 милиони м<sup>3</sup> формира акумулација до 550 милиони м<sup>3</sup>, наменета за ретензија на поплавни води, производство на електрична енергија (2 x 40 MW) и водоснабдување во иднина. Придружни објекти: шахтен преливник, тунелски довод и темелен испуст, прибранска хидроцентрала и др. Спаѓа меѓу највисоките брани во поширокиот регион, во релативно сложени геолошки услови, успешно реализирана од македонската градежна оператива. во 2005 Македонски Пошти имаат издадено поштенска марка со мотив од браната.
1 Поврзано
*Козјак (езеро)
*ХЕЦ Козјак
Могамед Ибрагимов

Могамед Ибрагимов (роден 22 јули 1974 година) e македонски борач со потекло од Дагестан.
На Летните олимписки игри 1996 се натпреваруваше за Азербејџан и го освои петтото место во борење во слободен стил во категорија до 82 килограми.
Од 1997 година се приклучи на Боречкиот Клуб Бучим Јака од Радовиш, каде настапуваше во Купот на Европските Шампиони.
На Светското Првенство за сениори во 1998 година во Техеран Иран го освои второто место за Македонија. Овој медал беше прв од осамостојувањето на Македонија на Светските првенства.
На Европското првенство во Минск-Белорусија во 1999 година, Ибрагимов го освои првото место и златниот медал за Македонија.
На Летните олимписки игри 2000 се натпреваруваше за Македонија и го освои третото место во борење во слободен стил во категорија до 85 килограми. Со тоа тој стана првиот медалист за Македонија како независна држава.
На Летните олимписки игри 2004 заврши 19-ти во борење во слободен стил во категорија до 84 килограми откако беше елиминиран во првата рунда.
Могамед Ибрагимов од 2015 година е потпретседател на Федерацијата на Боречки Спортови на Македонија.
Хенри VI

Хенри VI ( - ) — крал на Англија во периодот од 31 август 1422 - 4 март 1461 година, како и во периодот од 31 октомври 1470 до 11 април 1471.
Хенри VI бил единствениот син на Хенри V и Катерина де Валоа. Тој се оженил со Маргарита де Анжу во 1445 година, и имале еден син - Едвард. Хенри на престолот се качил уште како бебе, по смртта на својот татко, и бил објавен за крал на Франција и Англија. Додека да наврши полнолетство, со кралството управувале неговите чичковци. Владеењето на Хенри било одбележано со постојани војни и задржувањето на двете круни: англиската и француската.
Војната со Франција продолжила и понатаму, но по конфликтот со Јованка Орлеанка, војната преминала на француска земја. Јованка успеала да го спаси Шарл во 1429 година, кој подоцна станал крал на Франција под името Шарл VII, а Јованка Орлеанка била изгорена на клада од страна на англиските војници. По ова, во 1449 година Англија започнала да ги губи своите територии во денешна Франција. Така, во 1449 година паднал Бретан, 1450 паднала Нормандија, и во 1453 Гасконија. Стогодишната воијна завршила со Парискиот мировен договор од 1453 година. Според овој договор, Хенри VI ги загубил своите претензии кон францускиот престол, а англиското владеење во Франција останало само во Кале.
Истата година, во 1453 година, Хенри психички се разболел, кое пак го наследил генетично од страна на својот дедо Шарл VI. По ова, земјата била управувана од страна на Ричард, војвода од Јорк, кој бил избран за лорд. По оздравувањето на кралот, тој се вратил на неговото место, но т.н. Војна на розите продолжила помеѓу династиите Ланкастер и Јорк. Во 1460 година, поданиците на Јоркската династија успеале да го заробат на кралот и го принудиле идниот крал да биде наследен од страна на нивната династија. Сепак, тој успеал да побегне, и да ги нападне позициите на Јорк, но бил поразен во 1461 година. Така, синот на Ричард, Едвард, бил прогласен за крал на Англија под името Едвард IV, а хенри и неговата сопруга побегнале во Шкотска. Во 1465 година тие повторно биле заробени, и однесени во Лондонската кула. Хенри бил убиен на 21 мај 1471 година.
Хенри VI бил последниот крал на Англија од династија Ланкастер.
1 Наводи
Вештачка деформација на череп

Вештачката деформација на черепот е секаков вид облик на намерна деформација на човеков череп. Ова се прави како неправилен развој на човековиот череп преку употреба на сила. Најчесто овој вид на намерна деформација се извршувала на деца, но имало и случаи кога се вршеле вакви зафати и на возрасни лица.
1 Историја
Рани примери за намерна деформација на черепот датираат од пред 45.000 години пронајдени во Шанидарската пештера во Ирак. Оваа практика не била широко распространета низ светот, но сепак може да се забележат преку археолошките истражувања поедини примери. Најраниот запис за намерна деформација на череп датира од 400 п.н.е.
2 Методологија
Самата деформација се вршела уште од раните денови на новороденчето, веднаш после неговото раѓање па сè додека не се добиела саканата форма. Најчесто околу черепот на детето се врзувале дрвени плочи кои помагале черепот да се развие во нестандардна форма.
3 Видови деформации
Денес не постои класификациски систем за черепната деформација. Голем број научници развиле свои посебни класификации за овој вид модификација, но ниту еден не се согласува за формите кои се добивале.
Како и да е, според Е.В. Жиров во Европа и Азија можат да се забележат три видови черепни деформации:
* округла деформација
* фронто-окситална дефромација
* сагитална деформација
4 Причини
Причините за извршување на вештачка деформација на череп се различни. Најчесто помеѓу научниците и истражувачите се користи хипотезата дека ваков вид черепна модификација се користела за да се одреди кој на која етничка заедница припаѓа.
Св. Васа Солунска

Св. Васа Солунска (понекогаш Воденска) е православна светица од просторите на Македонија, која живеела на крајот на 3 и почетокот на 4 век.
1 Житие
Оваа ранохристијанска маченица пострадала за време на римскиот императорМаксимијан (286-308). Според преданијата, таа своите синови Теогнис, Агапиј и Пистус ги воспитувала во духот на христијанството. Мажот ѝ, кој бил пагански жрец, поради тоа ја замразил и ја предал кај локалниот судија. Потоа, императорот го принудил него сам да си ја осуди жената на смрт. Пред нејзините очи, тој ги убил сопствените деца, а таа била жестоко мачена и сечена. Св. Васа најчесто се сврзува со градот Воден, Егејска Македонија во околината на Солун. Таа е насликана во охридската црква „Св. Софија“. Нејзини икони и фрески има во неколку цркви во Македонија, како и во неколку во Пиринскиот дел на Македонија. Македонската православна црква, Св. Васа ја чествува на 3 септември, односно на 21 август по стар стил.
2 Поврзано
*Список на македонски светци
Едвард V

Едвард V ( - јули 1483) бил крал на Англија во периодот од 9 април 1483 до неговото му симнување од власт, два месеци подоцна. Тој бил најголемиот син на Едвард IV и Елизабета Вудвил. На престолот се качил по смртта на неговиот татко во 1483 година. Неговото владеење трае само два месеци, и истото е де факто контролирано од страна на неговиот чичко Ричард, војвода од Глостер, кој го детонирал и го наследил како Ричард III.
Едвард, заедно со својот помал брат Ричард биле испратени во Лондонската кула, наводно дека таму би биле побезбедни. Сепак, двата принцеви никогаш повеќе не биле видени живи. Се смета дека биле убиени по нарачка на Ричард III, и покрај тоа што тоа сѐ уште не е целосно докажано.
Заедно со Едвард VIII и Лејди Џејн Греј, Едвард V еден од трите англиски монарси по 1066 година, кои никогаш не биле официјално крунисани за кралеви.
Чокекирао

Чокекирао или Чукирау (кечуански:'' Chuqi K'iraw, „лулка од злато“'') е археолошко наоѓалиште и поранешен град на Инките во јужен Перу. Овој стар град по својата градба е сличен со Мачу Пикчу и во наоѓалиштето може да се забележат градби и тераси.
Чокекирао се наоѓа на надморска височина од 3.085 метри и е на планините Салкантај во регионот Куско над самата река Апуримач. Комплексот опфаќа околу 1.800 хектари од кои 30 до 40 % се ископани и истражени. До ова наоѓалиште се стигнува со двочасовно пешачење од Куско.
1 Галерија
2 Наводи
3 Поврзано
* Тавантинсују
* Инки
* Перу
Лука Ѓеров

Лука Ѓеров (познат и под имињата Лука Геров и Лука Џеров; во — во ) — македонски револуционер, учесник во македонското револуционерно движење, член, раководител и војвода на Македонската револуционерна организација.
1 Животопис
Роден е на 27 октомври 1870 година во Битола. Основно образование завршил во родниот град, а потоа ја завршил и Солунската егзархиска гимназија.
Со револуционерна активност почнал да се занимава во својот град пред создавањето на Организацијата. Во неа е вклучен лично од Даме Груев. Во 1892 година, во Софија, соработувал во списанието Лоза (1892-1894) и во весникот Глас македонски (1893-1898). На двапати со чета влегува во Македонија.
Учествувал во Мелничкото востание во 1895 година.
Во 1896 година е именуван за учител во Демирхисарско а потоа во Кичево (1897-1898). За својата револуционерна активност одлежува нешто повеќе од една година во турските затвори во Кичево и Битола. По излегувањето од затворот присуствувал на Смилевскиот конгрес и бил избран за началник на Кичевскиот востанички реон.
При востаничкиот напад на Кичево, командувал со одред од 200 востаници. По востанието се повлекол во Бугарија и таму и се приклучил на Серската група.
Умира во Софија, на 20 септември 1948 година.
2 Именувања
По него е именувана улица во Скопје.
Психопатологија

Психопатологија е научна дисциплина која што систематски ги истражува симптомите, природата и причинителите (наследни, органски и социјални) патолошки состојби во процесот на душевниот живот. За разлика од општата психологија, таа се занимава со отстапувања (аберации) од нормалните појави во процесот на запазување, мислењето, емоциите, вниманието, учењето, мотивацијата итн. Терминот психопатологија, исто така може да се користи за означување на однесувања или искуства кои се индикативни за душевната болест дури и ако за таквата нема официјален наод. На пример присуството на халуцинации може да се смета како психопатолошки знак. Сознанијата од општата психопатологија служат како темел во психијатријата, клиничката психологија, а влијаат и на социјалната работа.
ХЕЦ Козјак

:''За други значења на поимот Козјак видете на појаснителната страница''
Козјак е акумулациона хидроцентрала на долниот тек на реката Треска, југозападно од Скопје, односно на езерото Козјак. Браната и хидроцентралата „Козјак“ се наоѓаат на реката Треска, на приближно 25 километри од нејзиното влевање во Вардар, на 16 километри од браната „Матка“ и на 45 километри од Скопје. Браната Козјак е најголема и највисока брана во државата, со висина од 130 метри распон.
1 Изградба
Уште со среднорочниот план за развој на СР Македонија и со програмата за изградба на електроенергетски објекти 1983-1990, ХЕЦ „Козјак“ бил утврден како еден од приоритетните објекти. Претходно, во 1969 година, фирмата „Норконсулт“ од Норвешка изработила студија за регулација и контрола на реката Вардар во која била предвидена изградба на браната „Козјак“. Истражувањата на теренот за ХЕЦ „Козјак“ се извршени во неколку фази, од 1965 до 1979 година, а потоа од 1981 до 1986 година. Притоа било предвидено да се гради камено-насипна брана со глинено јадро. Врз основа на теренските и лабораториските истражувања спроведени од неколку институции (Геолошки завод – Скопје, Градежен институт „Македонија“, Електротехничкиот факултет – Скопје, Машинскиот факултет - Скопје итн.), „ЕМО“ – Охрид изработил главен проект за сите објекти на централата. На 27 февруари 1990 година, во „Енергопроект“ од Белград била извршена ревизија на целата документација за ХЕЦ „Козјак“ и било заклучено дека може да се отпочне со градба. Камен-темелникот бил фрлен на 31 август 1994 година од страна на тогашниот претседател Киро Глигоров, а првото полнење на акумулацијата се извршило во декември 2003 година. Изградбата на централата била во партнерство на ЕЛЕМ и кинеската CWE (''China international water and electric corporation'').
2 Технички податоци
Централата располага со два агрегати со францис турбини, со вкупна установена моќност од 80 MW. Првиот агрегат бил пуштен во погон на 7 јули 2004 година, а вториот на 30 септември 2004 година. Проектираното просечно годишно производство е 150 GWh. Предвидено е акумулацијата да се користи за повеќе намени. Главната улога на оваа ХЦ е да учествува во покривањето на врвовите од дневните дијаграми на оптоварувањето на електро-енергетскиот систем.
3 Поврзано
*Козјак (езеро)
*Козјак (брана)
Касперски лаб

Касперски лаб е руска компанија, специјализирана за изработка на антивирусен софтвер. Компанијата е основана во 1997 од Евгени Касперски и неговата сопруга Наталија Касперски. Главната кацеларија се наоѓа во Москва, Русија, а останати кацеларии има и во други 11 држави:
Германија, Франција, Обединето Кралство, Холандија, Полска, Романија, Шведска, Јапонија, Кина, Јужна Кореја и САД.
Пештери во Македонија

Пештерите во Македонија се подземни природни убавини во Република Македонија.
1 Опис
Во Македонија се истражени 346 пештери и 12 јами и понори. Инаку, се претпоставува дека има над 500 пештери, распространети на територијата на 36 општини. За најдлабок објект се смета Солунска Глава, со длабочина од 450 метри. Овој објект е и најголем на Балкан от, а во него има извонредни украси од зелен мраз и сталагмити високи до два метра. Посебна е пештерата Змејовец за која според легендата на Марко Цепенков, во оваа пештера доаѓале луѓе од секаде, поради лековитата вода што се наоѓала во пештерата. За најдолга хоризонтална пештера се смета Бела Вода, во близината на Демир Капија, со должина од 955 метри, а за најубава се смета Слатински Извор. Со Законот за заштита на природните реткости се опфатени следниве пештери: Горна Слатинска Пештера (единствената пештера во Македонија со влез и со излез), Млечник, Убава и Пешна.
Угледниот американски весник „Њујорк тајмс“ пишува дека Пештерата Пешна кај Македонски Брод е идентична со измислените волшебни пештери кои биле специјално направени за снимањето на најпопуларниот филм на магијата и волшепството - Господарот на прстените. Сепак, најпозната и најдлабока пештера во Македонија е Врело.
2 Галерија
3 Поврзано
* Список на пештери во Македонија
Микронезија

:''Ова е статија за регионот во Океанија. За државата со исто име видете СД Микронезија.''
Микронезија е регион во Океанија. Регионот е составен од илјадници мали острови во западниот дел од Тихиот Океан. Јужно од Микронезија се наоѓа Меланезија, додека источно е Полинезија. Името Микронезија е со старогрчко потекло што значи „мали острови“. Овој термин бил воведен во 1831 година од Жил Димон Дирвил.
1 Географија
Микронезија е регион кој вклучува околу 2100 острови со вкупна површина од . Најголем остров е Гуам со . Вкупната морска површина е .
Микронезија опфаќа четири островски групи:
* Каролински Острови (СД Микронезија и Палау)
* Гилбертови Острови (Кирибати)
* Маријански Острови (Северни Маријански Острови и Гуам, САД)
* Маршалски Острови
и островот:
* Науру, кој не е дел од погоре напоменатите островски групи.
2 Административна поделба
Островите се во состав на следните политичко-административни ентитети:
држава, население (јули ), површина (км<sup>2</sup>), густина на населениеy (/км<sup>2</sup>), урбано население, животен век, писменост, службен јазик/-ци, религија, народи
702, 158, 22%, 71.2, 89%, англиски, Христијани, Чукци 48,8%, Понпејци 24,2%, Кошрајци 6,2%, Јапци 5,2%,останати островски народи 4,5%, Азијци 1.8%, Полинезијци 1,5%, други 7,8%
(САД), 540, 299, 93%, 78.2, 99%, англиски 38.3%, чаморски 22.2%, Христијани 85%, Будисти 3.6, друго 11.4%, Чаморци 37.1%, Филипинци 26.3%, други народи од Тихиот Океан 11.3%, белци 6.9%, други 8.6%, мешани 9.8%
811, 152, 44%, 64.0, 92%, англиски, кирибатски, Христијани, Микронезијци 98.8%
181, 293, 71%, 71.5, 93.7%, маршалски 98.2%, англиски, Христијани, Маршалци 92.1%, мешани 5.9%, други 2%
21, 480, 100%, 65.0, 99%, наурски, англиски, Христијани, Наурци 58%, други народи од Тихиот Океан 26%, Кинези 8%, Европејци 8%
(САД), 464, 113, 91%, 76.9, 97%, англиски, чамороански и каролински, Христијани, Азијци 56.3%, народи од Тихиот Океан 36.3%, Белци 1.8%, други 0.8%, мешани 4.8%
459, 47, 81%, 71.5, 92%, палауански 64.7%, англиски, Христијани, Палауанци 69.9%, Филипинци 15.3%, Кинези 4.9%, други Азијци 2.4%, белци 1.9%, Каролинци 1.4%, други Микронезијци 1.1%, други 3.2%
Вкупно 3,178
3 Поврзано
* Океанија
* Полинезија
* Меланезија
4 Користена литература
*
Министерство за култура на Кина

Министерството за култура (文化部; ) — министерство на владата на НР Кина одговорна за раководењето со културните работи и збидувања во земјата. Меѓу останатите надлежности спаѓаат државните музеи и споменици, застапување и заштита на уметностите (ликовни, фолклорни, драмски, музички, сценски, архитектонски, книжевни, ТВ и филмски) и нивно промовирање надвор од земјата. Оваа установа е одговорна и за раководење со државните архиви и обласните културни центри.
1 Список на министри
#Шен Јенбинг (沈雁冰): октомври 1949-јануари 1965
#Лу Дингји (陆定一): јануари 1965-јануари 1966
#Сјао Вангдунг (肖望东): јуни 1966-јануари 1967
#Ву Де (吴德): јуни 1970-јануари 1975
#Ји Хуејунг (于会泳): јануари 1975-октомври 1976
#Хуанг Џен (黄镇): декември 1977-декември 1980
#Џоу Вејче (周巍峙): декември 1980-април 1982
#Џу Муџе (朱穆之): април 1982-март 1986
#Ванг Менг (王蒙): март 1986-септември 1989
#Хе Џингџе (贺敬之): август 1989-ноември 1992
#Лиу Џунгде (刘忠德): ноември 1992-март 1998
#Сун Џаџенг (孙家正): март 1998-март 2008
#Цај Ву (蔡武): март 2008-
2 Поврзано
* Институт „Конфуциј“
* Значајно културно-историско место на Кина
* Државен совет на Кина
Ричард III

Ричард III (англиски: ''Richard III'') — крал на Англија во периодот од 1483 до 1485 година. По потекло бил од династија Јорк и бил последниот крал на Англија од оваа династија. Во историјата е познат и како ''Ричард Грбавиот''.
Тој е роден на 2 октомври 1452 година, како единаесетто дете на Ричард Јоршки. Тој бил прогласен за трет војвода од Глостер, по качувањето на престолот на неговиот брат Едвард IV во 1461 година. По неговата смрт, Ричард успеал да го узурпира кралскиот престол на Едвард V, тврдејќи дека бракот на Едвард IV и Елизабета Вудвилска бил незаконски, па од овде и нивните синови немале право за претензии кон престолот. Едвард, заедно со својот помал брат Ричард биле испратени во Лондонската кула, наводно дека таму би биле побезбедни. Сепак, двата принцеви никогаш повеќе не биле видени живи. Се смета дека биле убиени по нарачка на Ричард III, и покрај тоа што тоа сѐ уште не е целосно докажано.
Така, Ричард на 6 јули 1483 година бил крунисан за новиот крал на Англија. По само четири месеци од неговото владеење, избувналои востание кое било организирано од страна на неговиот поранешен соработник Хенри Стадфорд, кој го поддржувал Хенри Тјудор, војвода од Ричмонд, кој по потекло бил од династија Ланкастер. Сепак, востанието било задушено, но многу бргу Хенри успеал да мобилизира нова армија. Во Битката кај Босфорт, Ричард претрпел пораз и бил убиен.
По неговото убиство, на престолот се качил Хенри VII, време во кое Англија се стабилизирала како земја, со завршувањето на т.н. Војна на розите.
1 Поврзано
* „Ричард Трети“, драма од Вилијам Шекспир
Пешница

Пешница или Пештерска Река — река во Западна Македонија, притока на Треска. Таа е понорница која извира десетина метри во внатрешноста на пештерата Пешна. Оваа понорница според некои теории е Крапската Река која формира неколку езерца и водопоади во еден од најголемите пештерски системи во Македонија, за кој се претпоставува дека е долг десетина километри. Наспроти изворите се наоѓаат остатоци од разурната тврдина. Реката е долга само неколку стотини метри и во летните периоди нивото е многу ниско или целосно пресушува. Но со доаѓањето на пролетните дождови и топењето на снегот, од огромната карпеста челуст избива силен вруток. На нејзиниот краток тек видливи се траги од многу воденици, според кажувањата на месното население некогаш ги имало вкупно 23.
1 Галерија
Смарагдна ластовичарка

Смарагдната ластовичарка — пеперутка од фамилијата ластовичарки (''Papilionidae'') која живее главно во југоисточна Азија и една од мошне ретките зелени пеперутки. Се нарекува и „смарагден паун“ или „зеленопојасна паунска ластовичарка“.
Постојат неколку подвидови (од Бурма, Борнео, Индонезија, Нијас и Филипините).
Пругав мунгос

Пругав мунгос (''Mungos mungo'') е животно со долго тело, остра и кратка муцка и кратки уши.
1 Особености
Опашката му е долга, подебела во коренот, а се стеснува кон врвот. Има кратки петпрсни нозе со канџи што не може да ги вовлекува. Покриено со остро, кратко, сивокафеаво крзно. Телото е долго околу 53 cm, а опашката околу 45 cm. Живее во области обраснати со шума и грмушки. Главно е ноќно животно, но често е активен дење. Многу е брз и вешт. Се храни ловејќи инсекти и змии, мали птици и нивните јајца. Се пари во почетокот на годината и окотува до 4 младенчиња кои стануваат самостојни по 3 месеци, а полово зрели се по 9 месеци. Живее во Индија, Блискиот Исток, Северна Африка, јужна Шпанија, а на Јадранските острови Млет и Корчула каде е пренесен 1909 година за да ги истреби отровните змии. Денес на тие острови не се среќава често.
Дива мачка

Дивата мачка е силно животно со тркалезна глава.
1 Особености
Има кратка муцка и кратки уши. Меѓу острите заби се издвојуваат острите долги песјаци. Телото е покрено со густо сиво-кафеаво крзно со напречни темни шарки. На кратката дебела опашка има црни прстени и црн врв. На предните нозе има пет прста, а на задните четири, што се одоздола секогаш црни. На прстите има канџи кои може да ги вовлекува. Градите и стомакот имаат побледа еднолична боја. Мажјакот е поголем и израснува до 90 cm во должина, од што опашката зафаќа околу 37 cm, а е тежок до 15 кг. Живее во шуми со шумски чистини. Активна е и ноќе. Лови приквечер или в зори. Внимателна е, добро трча и се качува по дрвја. Лови жив плен - зајаци, птици, глувци. При крајот на пролетта окотува до 4 младенчиња во засолниште меѓу камења или во шупливо стебло, ретко во грмушки.
1.1 Распостранетост
Освен во северна, распостранета е речиси во цела Европа. Таа е загрозен вид, зашто се лови заради ценетото крзно.
2 Дивата мачка како тема во уметноста
* „Дивиот мачор и петелот“ - басна на старогрчкиот баснописец Езоп.
Морж

Морж (лат.:Odobenus rosmarus) е големо животнo чии нозе се преобразени во перки што може да ги свитка кон напред.
1 Облик на телото
Има кратка муцка со кратки и дебели влакна како мустаќи. На горната вилица има два рамни големи заба — бивни, што, освен мажјаците, ги имаат и постарите женки. Телото му е покриено со гола жолтокафеава набрана дебела кожа. Под неа има дебел слој сало што го штити од губење на телесната топлина. Поголемите мажјаци се долги до 4,5 метри и тешки до 1 тон. Неговата кожа е поинаква од кожата на сите други цицачи, со длабоки набори и брчки, а со многу малку влакна. Може да е различен по бојата на кожата: младите моржови може да имаат темна боја, а возрасните понекогаш имаат шари во розова боја.
2 Распостранетост
Живее на крајбрежјето на Северноледениот Океан во Скандинавија, Исланд, Гренланд и Сибир и понекогаш се сели доста далеку од тие области.
3 Храна
Се храни со школки, ракови и риби.
4 Окотување
Секоја трета година окотува по едно младенче, што по 2 години станува самостојно.
5 Ловење
Го ловат заради бивните, маста и кожата. Тоа e често животно во поларните области.
6 Моржот како тема во уметноста и во популарната култура
* „Јас сум моржот“ (''I am the Walrus'') - песна на британската група „Битлси“ (''The Beatles'') од 1967 година.
Томас Кромвел

Томас Кромвел (англиски: ''Thomas Cromwell, 1st Earl of Essex'') бил англиски државен деец, кој работел и творел во времето на Хенри VIII. Во почетокот на неговата кариера, тој бил обичен трговец во Италија и Холандија. Во 1513 година се вратил во Лондон и станал адвокат. Благодарение на кардиналот Томас Вулзи, во ''1523'' година бил избран за член на парламентот. По погубувањето на Вулзи, тој во 1523 година бил назначен за лорд канцелар, а по една година и државен секретар. Во времето на Англиската реформација, Кромвел зел активно учество за спроведување на реформите наложени од страна на кралот.
Во 1539 година, со цел да ја зближи Англија со германските протестанти, тој го убедил на Хенри VIII да се ожени за Ана Клевска. Големиот заговор кој бил наложен против него довело до негово паѓање од власта, по кое бил осуден за државна измама и ерес, и побубен.
Џејн Греј

Лејди Џејн Греј (англ. ''Jane Grey'') — некрунисена кралица на Англија за неколку денови во текот на јули 1553 година.
Џејн Греј е родена во 1537 година Their trial, by a special commission, took place on 13 November 1553, . Таа била пра-правнука на Хенри VII. По смртта на Хенри VIII, таа заминала во Лондон за да присуствува на неговиот погреб, заедно со нејзината мајка и сестра. По крунисувањето на Едвард VI, тие служиле во кралскиот дворец на кралицата Катерина Пар.
Регентот на малолетниот крал Едвард VI - принцот Џон Дадли, сакал престолонаследник да биде внуката на сестрата на Хенри VIII - Лејди Џејн Греј, снаа на Џон Дадли. На 6 јули 1553 година Едвард починал. Неговата смрт била прогласена дури на 10 јули, кога за кралица била прогласена Џејн Греј. Управувањето на новата кралица траело само 9 дена. Кога дознала за смртта на кралот, Мери Тјудор и младата полусестра Елизабета заминале, поддржани од голем број на војска, од католичкиот регион на Норфолк кон Лондон. На 19 јули таткото на новата кралица - принцот Хенри Греј, објавил дека ќе отстапи неговата ќерка од престолот. На 3 август Мери Тјудор и нејзината сестра Елизабета триумфално влегле во Лондон, а Џејн Греј била погубена.
Штрела

Штрела (|Strehla; |Strehla = „стрела“) — град во округот Мајсен, во сојузната покраина Саксонија, Германија. Сместен е крај реката Елба, северно од градот Риза.
1 Историја
Во пишаните извори местото првпат се среќава во 1002 г. како населба долж патот Вија Регија од Герлиц до Сантјаго де Компостела во Шпанија. Во времето на ренесансата ова подрачје било во сопственост на семејството Пфлук.
2 Единици
Штрела се дели на следниве единици:
* Форберге
* Герциг/Требниц
* Гросригелн
* Лесниг
* Опич
* Паусниц
* Унтерројсен
3 Галерија
Едвин Бут

Едвин Томас Бут (13 ноември 1833 - 7 јуни 1893) бил американски глумец од познато театарско семејство.
1 Животопис
Својата прва главна улога ја одиграл во Бостон и во Њујорк во 1857 година. Станал познат како Хамлет играјќи ја улогата 100 ноќи едноподруго во 1864-1865 година.
Кога неговиот брат Џон Вилкс Бут извршил атентат над претседателот Абрахам Линколн, Едвин се повлекол од театарската сцена сè до 1866 година. Во 1869 година отворил сопствен театар, но погрешното раководење го натерало да го продаде во 1873 година. Неговите инетрпретации на Хамлет, Јаго и на кралот Лир, биле прифатени со одушевување во Англија и Германија. Го основал Клубот на глумци во 1888 година. Умрел на 7 јуни 1893 година во Њујорк.
Златен ретривер

Златен ретривер е кучешка раса. Тие биле историски развивани како кучиња кои служат да им помогнат на ловците при ловот на патки или други птици. Како такви, тие биле развивани да имаат мека уста за да можат да ги донесат патките од водата неоштетени.
Интелигенцијата на оваа раса им служи за повеќе намени: куче водич за слепите, куче кое слуша за глувите, ловечко куче, детектор на илегални дроги, и куче кое учествува во "барај и спаси" акциите. Со нивниот лојален и нежен темперамент, тие се исто така популарни домашни миленици.
Златните ретривери поседуваат дружељубивост и желен-да-задоволи маневар, и тие се 4-ти по ред најпопуларни домашни миленици во САД. Златните ретривери се многу мирни околу мали деца.
1 Темперамент
Темпераментот на златните ретривери е заштитниот знак на оваа раса кучиња, и е генерално претставен како "љубезни, дружељубиви и верни". Тие не се кучиња верни само на еден човек (на својот сопственик) и генерално се еднакво мили со луѓе што ги знаат како и со непознати. Бидејќи се наивни, нежни и веруваат не се добри како кучиња чувари. Каква било форма на непровоцирана агресија или непријателство кон или луѓе, кучиња или други животни, е тотално неприфатлива за Златен ретривер и не се вклопува во одликите на овие кучиња, и оттука е наприфатлива и се смета за несвојствена. Ниту пак Златниот ретривер треба да биди незаинтересиран и нервозен. Типичниот Златен ретривер е мирен, природно интелигентен со голема желбав да задоволи.
Златниот ретривер е исто така познат по својата интелигенција. Златниот ретривер се рангира како 4-ти во The Intelligence of Dogs на Стенли Корен (Stanley Coren), како едно од најбистрите кучиња во дресирањето. Овие кучиња се исто така забележани по својата трпеливост со деца.
Златните ретривери се: љубезни, нежни, паметни, верни, предадени, друштвени...
Елен Донан

Елен Донан (|Eilean Donnáin) — мал остров во Лох Дујх во западниот дел на Горите на Шкотска. Со копното е поврзан со пешачки мост, а сместен е околу од селото Дорни. Името значи „Донанов Остров“, во чест на светецот Донан од Еге, келтски маченик од темното доба. На островот доминира живописен замок.
1 Замокот
Првиот замок на островот е изграден во раниот XIII век како одбрана од Викинзите. Подоцна во XIII век замокот станал упориште на Мекензиевците од Кинтал (подоцна Ерлови од Сифорт). Во 1511 г. Мекриевците, како заштитници на Мекензиевците, станале наследни чувари на замокот.
Во 1539 Ијан Дув Матесон, поглавар на кланот Матесон, загинал бранејќи го Елејн Донан од слитскиот клан Мекдоналд во име на клановите Мекри и Мекензи.
Во април 1719 замокот го зазема шпанската војска во обид да потпали уште едно Јакубитско востание. Во судирот банителите си го враќаат замокот, но потоа го урива кралската морнарица. По еден месец шпанските сили претрпуваат пораз во Битката кај Глен Шил.
Замокот е реставриран во периодот од 1919 до 1932 од потполковникот Џон Мекри-Гилстрап. Воедно изграден е и своден мост за полесен пристап. Во 1983 семејството Мекри основало добротворната задолжбина „Конхра“ која има за цел да го запази замокот. Интересно е што замокот е единствен во Велика Британија што има лево-завртени скалила (тогашниот крал бил левак). Пред замокот стои топ од времето на Првата светска војна како и спомен-чешма во чест на членовите на семејството загинати во војната.
Елен Донан е дом на кланот Мекри. Во 2001 г. островот броел само еден жител.
2 Галерија
Томас Вулзи

Томас Вулзи (|Thomas Wolsey; ~1471 или 1473 - ) — англиски државник и кардинал на Римокатоличката црква во Англија.
Во времето кога кралот Хенри VIII станал крал на Англија во 1509 година, кариерата на Вулзи тргнала нагоре. Излегувајќи на политичката сцена, тој станал еден од највлијателните луѓе во Англија. Во 1515 година бил избран за прв советник на кралот, како и кардинал. На тој начин тој бил првиот лорд-канцелар на кралот, позиција која му давала за право да зема големи одлуки од политичкиот живот во Англија. Честопати бил нарекуван како ''alter rex'' (втор крал).
Во времето на Англиската реформација, Вулзи започнал да ги губи своите позиции. Најголем проблем на Вулзи му била дадената задача од страна на кралот Хенри VIII да го поништи неговиот брак со Катерина Арагонска. Вулзи го повикал црковниот суд во Англија, со специјален делегат пратен од папата. Сепак, Папата му забранил на Хенри да стапи во нов брак сè додека не се донесе одлука во Рим, а не во Англија. Ана и многубројните непријатели на Вулзи, сметале дека тој е од страната на папата, па така во 1529 Хенри го отпуштил од неговата должност и го уапсил, доколку не умрел од болест во 1530, тој би бил погубен поради предавство.